8. ΑΝΑΓΚ.ΝΟΜΟΣ υπ’ αριθ.752 της 19/21 Δεκ.1945 Περί Εισαγωγής της Αγγλικής γλώσσης ως υποχρεωτικού μαθήματος εις τα γυμνάσια. ΄Αρθρ.1.-Από της ενάρξεως του Σχολικού έτους 1945-46 εισάγεται η διδασκαλία της Αγγλικής γλώσσης ως υποχρεωτικού μαθήματος εις τα Γυμνάσια. Εις τα οκτατάξια γυμνάσια η διδασκαλία της Αγγλικής γλώσσης άρχεται από της Ε΄ τάξεως, εις τα εξατάξια Γυμνάσια από της Γ΄ τάξεως. ΄Αρθρ.2.-Δια Διατάγματος εκδοθησομένου μετά γνώμην του Κεντρικού Διοικητικού και Γνωμοδοτικού Συμβουλίου της Εκπαιδεύσεως θα καθορισθή το αναλυτικόν και ωρολόγιον πρόγραμμα της διδακτέας ύλης του μαθήματος της Αγγλικής γλώσσης εις τα Γυμνάσια. Ομοίως δια Δ/τος εκδοθησομένου κατά τον αυτόν τρόπον θα καθορισθούν τα προσόντα και η επιλογή του διδακτικού προσωπικού της Αγγλικής γλώσσης. ΄Αρθρ.3-6.(Διατάξεις προσωρινής ισχύος). 